દોઢ દિવસના પુષ્યનક્ષત્રના યોગમાં આજે શહેરમાં સોના ચાંદીની ખરીદી રોકાણકારો અને જ્વેલર્સ માટે પણ શુકનવંતી બની રહી હતી, ડોલર ઈફેક્ટના કારણે સોનાના વધેલા ભાવોના પગલે ખરીદીમાં જરુરુ ગત વર્ષ કરતા ઘટાડો રહ્યો હતો પરંતુ રૂપિયાના વોલ્યુમની દ્રષ્ટિએ દક્ષિણ ગુજરાતમાં અંદાજિત 50 કરોડની ખરીદી નીકળી હતી, દિવાળી બાદ લગ્નસરા પણ હોવાથી બપોર બાદ જ્વેલર્સ માટે પુષ્ય નક્ષત્ર શુભ રહ્યું હતું, ઉપરાંત આજે રાત્રીના 12 વાગ્યા સુધીનો યોગ હોવાથી પણ મોડી સાંજ બાદ ખરીદી નીકળે તેવી શક્યતા પણ વ્યકત કરવામાં આવી રહી છે.